Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas) 95 straipsnio 1 dalies 2 punkto nuostatomis, vykdo Įstatymo ir su jo įgyvendinimu susijusių teisės aktų pažeidimų prevenciją.

Vadovaujantis Tarnybai Įstatyme nustatyta pažeidimų prevencijos funkcija, šiuo metu atliekama Infrastruktūros valdymo agentūros (toliau – Perkančioji organizacija) vykdomo pirkimo Nr. 8414616 „Tilto per Nevėžio upę, Panevėžio rajono sav., Velžio sen., Pajuosčio k. rekonstravimo darbai“ (toliau – Pirkimas) dokumentų atitikties Įstatymui ir jį įgyvendinantiems teisės aktams peržiūra (peržiūra prevenciniais tikslais atliekama tam tikra apimtimi).

Tarnyba, prevencine tvarka peržiūrėjusi Pirkimo dokumentus ir įvertinusi Perkančiosios organizacijos atsakymus bei atsižvelgdama į galiojantį teisinį reglamentavimą, teikia pastabas ir rekomendacijas (toliau – Rekomendacija) dėl Pirkimo dokumentų sąlygų.

1. Dėl tiekėjų kvalifikacijos reikalavimų
1.1. Specialiųjų pirkimo sąlygų (toliau – SPS) 4 priedo „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“ (toliau – Kvalifikacijos reikalavimai) 1.1 papunktyje nustatytas reikalavimas: „Tiekėjas, ūkio subjektų grupės narys, ūkio subjektas, kurio pajėgumais tiekėjas remiasi, turi turėti teisę būti rangovu: Statinių kategorija –  ypatingasis. Statinių grupė (pogrupis) – kiti inžineriniai statiniai (kiti transporto statiniai), taip pat minėti statiniai, esantys kultūros paveldo objekto teritorijoje, jo apsaugos zonoje ir kultūros paveldo vietovėje“. Įstatymo 47 straipsnio 1 dalyje nustatyta, kad „<...> Perkančiosios organizacijos nustatyti <...> kvalifikacijos reikalavimai <...> turi būti proporcingi ir susiję su pirkimo objektu, tikslūs ir aiškūs“. Tarnyba pažymi, kad tais atvejais, kai Perkančioji organizacija siekia įsitikinti, ar tiekėjai turi teisę verstis tam tikra veikla, reikalavimas turi būti formuluojamas kuo tiksliau ir atsižvelgiant į Pirkimo objektą bei visas susijusias konkrečias aplinkybes. Šiuo atveju reikalaujama, kad tiekėjas turėtų atestatą, suteikiantį teisę atlikti statybos darbus visame kitų inžinerinių statinių (kitų transporto statinių)[footnoteRef:2] pogrupyje. [2: Pagal Statybos techninį reglamentą STR 1.01.03:2017 „Statinių ir patalpų klasifikavimas“ „kitų transporto statinių“ pogrupį sudaro: „Tiltas, viadukas, estakada, pėsčiųjų, geležinkelio tiltas, geležinkelio pervaža, užtveriamasis statinys, geležinkelio platforma, tunelis, kelio pralaida, lynų kelias, atraminė sienelė, pragina, triukšmą slopinanti sienelė, gyvūnijos atitvaras, platforma, pervaža, pridengta ar požeminė perėja ir kiti inžineriniai statiniai, atitinkantys paskirties aprašymą (inžinerinis statinys skirtas transporto priemonių ir pėsčiųjų eismui, nepriskirtas 1.1–1.5 papunkčiuose nurodytiems inžinerinių statinių pogrupiams (paskirtims)).“. ] 

Įvertinus tai, kad perkami tilkto rekonstravimo darbai, reikalavimas, kad tiekėjai turėtų teisę atlikti statybos darbus visoje kitų inžinerinių statinių kitų transporto statinių pogrupyje, Tarnybos nuomone, yra neproporcingas.
Atsižvelgiant į tai, kas nurodyta, Tarnyba rekomenduoja patikslinti Kvalifikacijos reikalavimų 1.1 papunktyje nustatytą kvalifikacijos reikalavimą aiškiai ir tiksliai nurodant statinio paskirtį, kurio statybos darbai bus vykdomi, pagal aktualų statinių klasifikavimo reglamentavimą. 
1.2. Kvalifikacijos reikalavimų 1.1 papunktyje prie pagrindžiančių dokumentų nurodyti dokumentai, kuriuos turi pateikti tiekėjas „Lietuvos Respublikos aplinkos ministerijos arba jos įgaliotos institucijos atestatas <...> ar atitinkamos užsienio šalies institucijos išduoto kvalifikacijos atestato su Lietuvos Respublikos aplinkos ministerijos nustatyta tvarka išduota teises pripažinimo pažyma, kopijos. <...> Užsienio (Europos Sąjungos ir Europos ekonominės erdvės valstybės narių, Šveicarijos Konfederacijos bei trečiųjų šalių) tiekėjų įgyta kvalifikacija bus laikytina atitinkančia viešojo pirkimo sąlygas, nepriklausomai nuo to, kad šio pajėgumo patvirtinimo dokumentas Lietuvoje bus išduotas po galutinės pasiūlymų pateikimo dienos“. Tarnybos parengtose Statybos darbų pirkimo gairėse nurodyta, kas laikoma užsienio šalies tiekėjais[footnoteRef:3], bei nurodyta kokie reikalavimai taikomi trečiųjų šalių juridiniams asmenis[footnoteRef:4]. Atsižvelgiant į tai, rekomenduotina peržiūrėti ir patikslinti Kvalifikacijos reikalavimų 1.1 papunktyje nurodytą informaciją apie kvalifikaciją pagrindžiančius dokumentus. [3:  „*Užsienio šalies tiekėjai – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, juridiniai asmenys, kitos užsienio organizacijos ir jų padaliniai – turi teisę būti ypatingojo statinio statybos rangovu Lietuvos Respublikos teritorijoje, pripažinus jų kilmės valstybėje turimą teisę užsiimti analogiškų statinių statybos veikla. Užsienio šalies tiekėjai turi pareigą 10 kreiptis į SSVA ir gauti teisės pripažinimo dokumentą. Pirkimo vykdytojas, siekdamas įsitikinti, kad galimas laimėtojas yra atsakingas, rūpestingas ir sąžiningas, gali pareikalauti pateikti SSVA pateiktą prašymą (su gavimo (registracijos) žyma) išduoti teisės pripažinimo dokumentą. Užsienio šalies tiekėjai turi siekti teisės pripažinimo dokumentą gauti per įmanomai trumpiausią laiką, t. y., iš anksto parengti ir operatyviai pateikti SSVA visus reikiamus dokumentus, esant poreikiui juos nedelsiant tikslinti, aktyviai bendradarbiauti.“.]  [4:  „Lietuvos Respublikoje ir trečiosiose šalyse įsteigtiems juridiniams asmenims, kitoms organizacijoms ar jų padaliniams SSVA (iki 2022-04-30 SPSC) išduoti kvalifikacijos atestatai <...>.“.] 


Taip pat rekomenduotina patikslinti Kvalifikacijos reikalavimų 1.1 papunkčio skiltyje „Subjektas, kuris turi atitikti reikalavimą“ nurodytą informaciją, papildomai nustatant reikalavimus subtiekėjams. Tikslinant šią informacija rekomenduojama vadovautis Tiekėjo kvalifikacijos reikalavimų nustatymo metodikos (toliau – Metodika) 9[footnoteRef:5] punktu.  [5:  „Paprastai nustatomi tokie reikalavimai:
· jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti;
· tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys tieks prekes, teiks paslaugas ar atliks darbus, kuriems reikia jų pajėgumų;
· subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas. Pirkimo dokumentuose gali būti nustatoma, kad tokių subtiekėjų, jeigu jie žinomi, kvalifikacija tikrinama pirkimo procedūrų metu, arba, kad tiekėjas privalo įsipareigoti, jog pirkimo sutartį vykdys tik tokią teisę turintys asmenys, ir nurodo, kad pirkimo vykdytojui pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas“.] 

1.3. Kvalifikacijos reikalavimų 1.2 papunktyje nustatytas reikalavimas statinio statybos vadovui: „Teikėjas sutarties vykdymui privalo paskirti: 1. bent 1 (vieną) specialistą, kuris turi teisė eiti ypatingojo statinio, esančio kultūros paveldo objekto teritorijoje, jo apsaugos zonoje, kultūros paveldo vietovėje, statybos vadovo pareigas: Statinių grupė (pogrupis): Kiti inžineriniai statiniai: kiti transporto statiniai“.
Atsižvelgiant į Rekomendacijos 1.1 papunktyje pateiktą teisinį reglamentavimą, Tarnyba rekomenduoja patikslinti statinio statybos vadovo kvalifikacijos reikalavimą, aiškiai ir tiksliai nurodant statinio paskirtį, kurio statybos darbai bus vykdomi, pagal aktualų statinių klasifikavimo reglamentavimą.
Taip pat rekomenduojama išbraukti 1 pastaboje pateiktą perteklinę informaciją „ir atitiks aukščiau nurodytas statybos darbų sritis“, nes statybos darbų vadovams statybos darbų sritys nenustatomos.
1.4. Kvalifikacijos reikalavimų 1.2 papunktyje nustatytas reikalavimas statinio statybos darbų vadovui. Reikalavimui pagrįsti prašoma pateikti „<...> iš Lietuvos tiekėjo nereikalaujama pateikti Lietuvos Respublikos aplinkos ministerijos nustatyta tvarka išduotų kvalifikacijos atestatų ir (arba) teisės pripažinimo dokumentų (TPD), kurie patvirtina specialisto (-ų) kvalifikaciją<...>. Tiekėjai, registruoti Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje <...>. Užsienio tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės pasiūlymų pateikimo datos iki pirkimo sutarties sudarymo“.  Atsižvelgiant į tai, kad Kvalifikacijos reikalavimų 1.2 papunktyje kvalifikacijos reikalavimai keliamai specialistui (fiziniam asmeniui), o ne tiekėjui (juridiniam asmeniui), todėl atitinkamai turi būti patikslinti kvalifikacijos reikalavimus pagrindžiantys dokumentai. Formuluojant kvalifikacijos reikalavimą bei atitiktį įrodančius dokumentus rekomenduojama vadovautis Statybos darbų pirkimų gairėmis. 

2.  Dėl skelbime pateiktos informacijos
Skelbimo apie pirkimą 2.1.2 papunktyje „Sutarties vykdymo vieta“ ir 5.1.2 papunktyje „Sutarties vykdymo vieta“ nurodyta „Šalies administracinis vienetas (NUTS): Vilniaus apskritis (LT011)“. Tačiau SPS 2.1 papunktyje nustatyta, kad 2.1	Perkančioji organizacija numato įsigyti Tilto per Nevėžio upę, Panevėžio rajono sav., Velžio sen., Pajuosčio k. rekonstravimo darbus ir inžinerines paslaugas. SPS 7 priedo „Statybos rangos viešojo pirkimo–pardavimo sutarties projektas“ (toliau – Sutarties projektas) 5.19 papunktyje nustatyta, kad statybos darbai atliekami „Karaliaus Mindaugo husarų batalione, Panevėžio r. sav., Velžio sen., Pajuosčio k.“. Taigi šiuo atveju, skelbime apie pirkimą nurodyta informacija apie sutarties vykdymo vietą neatitinka Pirkimo dokumentuose nurodytos darbų atlikimo vietos. Atsižvelgdama į tai, Tarnyba rekomenduoja patikslinti skelbime apie pirkimą pateiktą informaciją, paskelbiant pranešimą apie pakeitimą ir jame nurodant teisingą šalies administracinio vieneto (NUTS) kodą.

3. Kiti pastebėjimai 
3.1. Rekomenduotina SPS 7 priedą „Statybos rangos viešojo pirkimo–pardavimo sutarties projektas“ (toliau – Sutarties projektas) sąlygas papildyti pagal Lietuvos Respublikos statybos įstatymo 221 straipsnio nuostatas[footnoteRef:6], reglamentuojančias prievolę statybvietėse statybos darbus atliekantiems asmenims turėti galiojantį skaidriai dirbančio asmens identifikavimo kodą, aiškiai nurodant, kuris (užsakovas ar jo įgaliotas rangovas) bus atsakingas už šių nuostatų tinkamą laikymąsi bei priežiūrą. [6:  Statybos įstatymo 221 straipsnis. Statybvietėje esančių asmenų identifikavimas: „1. Statybvietėje statybos darbus atliekantys asmenys, nurodyti Lietuvos Respublikos valstybinio socialinio draudimo įstatymo 151 straipsnio 1 dalyje, privalo turėti galiojantį Valstybinio socialinio draudimo įstatymo 151 straipsnyje nustatyta tvarka suformuotą skaidriai dirbančio asmens identifikavimo kodą (toliau – kodas), o tais atvejais, kai jiems kodas negali būti suformuotas, privalo turėti kode užšifruojamus duomenis, nurodytus Valstybinio socialinio draudimo įstatymo 151 straipsnio 8 dalyje, pagrindžiančius dokumentus (toliau – kode užšifruojamus duomenis pagrindžiantys dokumentai) ir pateikti jį (juos): <...> 3) prieš patenkant į statybvietę ir statybvietėje pareikalavus statytojui (užsakovui) ar jo vienam įgaliotam rangovui ar jų įgaliotiems asmenims. 2. Statybvietėje gali būti asmenys, kurie: 1) turi kodą arba, kai jiems kodas negali būti suformuotas, – kode užšifruojamus duomenis pagrindžiančius dokumentus, arba 2) statytojo (užsakovo) ar jo vieno įgalioto rangovo nustatyta tvarka užregistravo atvykimo į statybvietę pradžios laiką ir priežastį ir turi statytojo (užsakovo) ar jo vieno įgalioto rangovo nustatytą identifikavimo priemonę. 3. Statytojas (užsakovas) ar jo vienas įgaliotas rangovas nustato kitų statybvietėje esančių asmenų, kurie nenurodyti šio straipsnio 1 dalyje, identifikavimo priemonę, prireikus – jos išdavimo tvarką, registruoja šių asmenų buvimo statybvietėje pradžios ir pabaigos laiką ir priežastį. 4. Statytojas (užsakovas) arba jo vienas įgaliotas rangovas privalo užtikrinti, kad visi statybvietėje esantys fiziniai asmenys turėtų kodus (kai jiems kodas negali būti suformuotas, – kode užšifruojamus duomenis pagrindžiančius dokumentus) arba identifikavimo priemonę ir jį (ją) pateiktų šio straipsnio 1 ir 2 dalyse nustatytais atvejais ir tvarka. 5. Statytojas (užsakovas) ar jo įgaliotas rangovas, nevykdantis šio straipsnio 4 dalyje nustatytų pareigų arba netinkamai jas vykdantis, atsako šio įstatymo ir Lietuvos Respublikos administracinių nusižengimų kodekso nustatyta tvarka“.] 

3.2. Sutarties projekto specialiosios dalies 11.6.2 papunktyje nurodyta, kokius dokumentus turi pateikti rangovas siekdamas pakeisti subtiekėją „<...> dokumentus, įrodančius Subrangovo atitiktį įstatymuose nustatytiems reikalavimams, kad Subrangovas turi teisę verstis veikla, kuriai jis pasitelkiamas ir (arba) Pirkimo dokumentuose nustatytiems kvalifikaciniams reikalavimams bei pašalinimo pagrindų nebuvimą pagrindžiančius dokumentus.“. Atsižvelgiant į tai, kad Pirkimo dokumentuose yra nustatyti nacionalinio saugumo reikalavimai, kurie taikomi ir subtiekėjams, rekomenduojama papildyti Sutarties projekto specialiosios dalies 11.6.2 papunktį sąlyga, kad esant poreikiui (abejonėms) turės būti pateikti dokumentai ir (ar) informacija, patvirtinantys naujo subtiekėjo atitiktį Pirkimo dokumentuose nustatytiems nacionalinio saugumo reikalavimams.

Atsižvelgdama į tai, kas nurodyta, Tarnyba rekomenduoja peržiūrėti ir patikslinti Pirkimo dokumentus pagal šioje Rekomendacijoje pateiktas pastabas. Primename, kad Perkančioji organizacija, patikslinusi Pirkimo dokumentus, turi visus pakeitimus paskelbti viešai Centrinėje viešųjų pirkimų informacinėje sistemoje (CVP IS) ir prireikus pratęsti pasiūlymų pateikimo terminą protingam laikotarpiui, per kurį potencialūs tiekėjai galėtų susipažinti su Pirkimo dokumentais. 
Pažymėtina, kad visais atvejais sprendimą dėl tolimesnio Pirkimo procedūrų vykdymo ar nutraukimo priima pati Perkančioji organizacija, vadovaudamasi Įstatymo 29 straipsnio 3[footnoteRef:7] ir 4[footnoteRef:8] dalių nuostatomis.  [7:  „Perkančioji organizacija privalo nutraukti pradėtas pirkimo ar projekto konkurso procedūras, jeigu buvo pažeisti šio įstatymo 17 straipsnio 1 dalyje nustatyti principai ir atitinkamos padėties negalima ištaisyti.“.]  [8:  „ Perkančioji organizacija turi teisę savo iniciatyva nutraukti pradėtas pirkimo ar projekto konkurso procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas“.] 


